Bzučivka zelená

Bzučivka zelená (Lucilia sericata) je mucha z čeľade bzučivkovité	(Calliphoridae)

Ide o hmyz vyskytujúci sa vo väčšine oblastí sveta. Jej telo je dlhé 8 až 10 milimetrov (larva 12 až 18 mm), o niečo väčšia ako mucha domáca. Má žiarivé, kovové, modrozelené alebo zlaté sfarbenie. Na hrudníku má krátke, riedke čierne štetiny a tri priečne drážky. Krídla sú číre so svetlo hnedými žilami a nohy a tykadla sú čierne. Larvy sa používajú na čistenie rán a ide o najčastejšie používaný druh muchy na túto liečbu. Používajú sa vo forenznej entomológii (podľa lariev sa určuje čas smrti) a môžu byť príčinou myiázy u hospodárskych zvierat (hlavne oviec), domácich zvieratAnderson GS, Huitson NR. Myiasis in pet animals in British Columbia: the potential of forensic entomology for determining duration of possible neglect. Can Vet J. 2004;45(12):993–998. a zriedkavo aj u ľudíTalari, S.-A & Sadr, F. & Doroodgar, Abbas & Talari, M.-R & Gharabagh, A.-S. (2004). Wound myiasis caused by Lucilia sericata. Archives of Iranian Medicine. 7. 128-129..

Kladie veľký počet vajíčok na jedno miesto (niekedy až 250). Vajíčka kladie hlavne na zdochliny, ale aj na hnijúce odpadky a výkaly.

Podobá sa na Lucilia cuprina.

 Referencie 

 Iné projekty 

Kategória:Bzučivkovité
Kategória:Opeľovači